钦定古今图书集成/明伦汇编/氏族典/第335卷 > 刘雄
## 钦定古今图书集成/明伦汇编/氏族典/第335卷 > 刘雄

按《周书刘雄传》：“雄字猛雀，临洮子城人也。大统中，起
家为太祖亲信，除子城令，赐姓宇文氏。孝闵帝践阼，
进车骑大将军。天和二年，迁驾部中大夫，封周昌县
伯，迁军司马，进爵为侯。建德初，授纳言。二年，转内史
中大夫，以为河州刺史。皇太子西征吐谷浑，雄自凉
州从滕王逌率军先入浑境，功居多。军还，加上开府”
仪同三司。从平并州，拜上大将军，进爵赵郡公，出镇
幽州。宣政元年，突厥寇幽州，雄临阵战殁。子昇嗣，授
仪同大将军。